DIVINA-COMEDIA-TA-WEB	Quan baishauen pera flor de gradon en gradon, comunicauen as autes amnes era patz e eth lardor qu’eres aquerien volant; e per mès qu’aquera familha alada se metesse ath miei entre çò de naut e era flor, non empedie era vista ne eth resplendor, pr’amor qu’era lum divina penetre en univèrs sivans qu’aguest ei digne d’aquerò, de sòrta qu’arren li pòt servir d’obstacle.